
P.L. X-644/02.10.2007

RAPORT

asupra proiectului de Lege privind emiterea, acordarea şi utilizarea de tichete pentru stimularea utilizării tehnologiei informaţiei

În conformitate cu prevederile art.95 din Regulamentul Camerei Deputaţilor, republicat, Comisia pentru tehnologia informaţiei şi comunicaţiilor şi Comisia pentru industrii şi servicii au fost sesizate, spre dezbatere în fond, cu proiectul de Lege privind emiterea, acordarea şi utilizarea de tichete pentru stimularea utilizării tehnologiei informaţiei P.L. X-644/02.10.2007 şi înregistrat sub nr. 36/118 din 03.10.2007, respectiv nr. 23/284 din 03.10.2007. 

Iniţiatorul acestui proiect de lege este domnul deputat Varujan Pambuccian, membru al Grupului parlamentar al minorităţilor naţionale.

Consiliul Legislativ, prin avizul nr.624/21.05.2007, a avizat favorabil iniţiativa legislativă.

Comisia juridică, de disciplină şi imunităţi, prin avizul nr.31/1046 din 03.10.2007 avizează negativ iniţiativa legislativă

Guvernul, prin adresa nr. 1322/01.06.2007, nu susţine adoptarea acestei iniţiative legislative.

Senatul, în calitate de primă Cameră sesizată, a adoptat proiectul de lege, care provine dintr-o propunere legislativă, în şedinţa din 24 septembrie 2007.

În conformitate cu prevederile art.75 alineatele (1) şi (3) din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, Camera Deputaţilor este Cameră decizională.

Obiectul de reglementare al proiectului de lege supus dezbaterii îl constituie  facilitarea achiziţionării de PC-uri pentru uz propriu de către salariaţi, funcţionari publici, persoane care realizează venituri din activităţi independente sau din activităţi agricole, ceea ce reprezintă şi un prim pas pentru conectarea la Internet. Acest tip de program generează multiple beneficii, atât pentru autorităţi, prin facilitarea implementării programelor de e-Government şi reducerea „decalajului digital”, cât şi pentru mediul de afaceri şi cetăţeni, care pot dobândi noi abilităţi IT, devenind mai competitivi.

În conformitate cu prevederile art.61 din Regulamentul Camerei Deputaţilor, republicat, membrii celor două Comisii au examinat proiectul de lege susmenţionat, expunerea de motive, avizul Consiliului Legislativ şi punctul de vedere al Guvernului în şedinţa din 12 decembrie 2007. La dezbaterea proiectului de lege, au fost prezenţi 10 deputaţi din totalul de 16 de membri ai Comisiei pentru tehnologia informaţiei şi comunicaţiilor, respectiv 17 deputaţi din totalul de 20 membri ai Comisiei pentru industrii şi servicii. Cele două comisii au adoptat raportul preliminar întocmit de Comisia pentru tehnologia informaţiei şi comunicaţiilor transmis Comisiei de industrii şi servicii. 

La dezbateri au participat, în calitate de invitaţi: din partea Ministerului Comunicaţiilor şi Tehnologiei Informaţiei, doamna Pruteanu Cristina iar din partea  Ministerului Economiei şi Finanţelor dl.director Dorin Măntescu.
În urma dezbaterilor, membrii comisiilor au hotărât, cu unanimitate de voturi, să propună plenului Camerei Deputaţilor adoptarea proiectului de Lege privind emiterea, acordarea şi utilizarea de tichete pentru stimularea utilizării tehnologiei informaţiei, cu amendamentele care sunt redate în Anexa nr. I. Nu există amendamente respinse.

În raport de obiectul şi conţinutul său, proiectul de lege face parte din categoria legilor ordinare. 
PREŞEDINTE,






PREŞEDINTE,



Varujan PAMBUCCIAN
                                                             Iulian IANCU

I. Amendamente admise

În urma dezbaterii, Comisia propune adoptarea propunerii legislative cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea amendamentelor propuse

	0.
	1.
	2.
	3.

	1.
	Lege privind emiterea, acordarea şi utilizarea de tichete  pentru stimularea utilizării tehnologiei informaţiei
	nemodificat
	

	2.
	Art. 1. – (1) Prezenta lege stabileşte condiţiile de acordare a biletelor de valoare pentru utilizarea la domiciliu a tehnologiei informaţiei, în vederea dezvoltării abilităţilor necesare la locul de muncă în calitate de angajat. 
(2) Pot distribui bilete de valoare pentru stimularea utilizării tehnologiei informaţiei, denumite în continuare tichete: 
a) societăţile comerciale, regiile autonome, societăţile şi companiile naţionale, instituţiile din sectorul bugetar, unităţile cooperatiste, celelalte persoane juridice sau persoane fizice care încadrează personal pe bază de contract individual de muncă, denumite în continuare angajator, în folosul şi pentru angajaţii lor;
b) autorităţile administrative autonome sau autorităţile şi instituţiile publice ale administraţiei publice centrale şi locale care stabilesc raporturi de serviciu, cum sunt cele stabilite în cazul funcţionarilor publici, potrivit Legii nr.188/1999 privind Statutul funcţionarilor publici, denumite în continuare angajator, în folosul şi pentru funcţionarii cu care stabilesc raporturi de serviciu;
c) persoanele care realizează venituri din activităţi independente sau venituri din activităţi agricole, pentru uz propriu.
	Art. 1. – (1) Prezenta lege stabileşte condiţiile de emitere, acordare şi utilizare a biletelor de valoare pentru uz personal a tehnologiei informaţiei, în vederea dezvoltării abilităţilor necesare la locul de muncă în calitate de angajat. 
(2) Pot acorda bilete de valoare pentru stimularea utilizării tehnologiei informaţiei, denumite în continuare tichete: 
a) societăţile comerciale, regiile autonome, societăţile şi companiile naţionale, instituţiile din sectorul bugetar, societăţile cooperative, celelalte persoane juridice sau persoane fizice care încadrează personal pe bază de contract individual de muncă, denumite în continuare angajator, în folosul şi pentru angajaţii lor;
b) autorităţile administrative autonome sau autorităţile şi instituţiile publice ale administraţiei publice centrale şi locale care stabilesc raporturi de serviciu, cum sunt cele stabilite în cazul funcţionarilor publici, potrivit Legii nr.188/1999 privind Statutul funcţionarilor publici, republicată, denumite în continuare angajator, în folosul şi pentru funcţionarii cu care stabilesc raporturi de serviciu;
c) nemodificat
(V. Ungureanu)
	Se aduc precizări asupra faptului ca tichetele sunt de uz personal iar legea reglementează inclusiv emiterea acestora.
Corelare cu Legea nr.1/2005
Legea a fost republicată

	3.
	Art. 2. -  (1) Tichetele se acordă angajaţilor sau funcţionarilor la cerere, dacă angajatorul a optat pentru participarea la sistemul de utilizare de tichete.
(2) Persoanele care realizează venituri din activităţi independente, precum şi persoanele care realizează venituri din activităţi agricole pentru care venitul net anual se determină prin utilizarea datelor din contabilitatea în partidă simplă, conform art.73 din Legea nr.571/2003 privind Codul Fiscal, pot decide achiziţionarea în mod direct a unui tichet pe an, în folos propriu.
(3) Tichetele se acordă în limita prevederilor bugetului de stat sau, după caz, ale bugetelor locale, pentru unităţile din sectorul bugetar şi, potrivit prezentei legi, pentru celelalte categorii de angajatori, în limita bugetului de venituri şi cheltuieli aprobat. În cazul persoanelor prevăzute la alin. (2), nu este necesară înscrierea acestei cheltuieli în vreun buget.
	Art. 2. -  (1) nemodificat 
(2) Persoanele care realizează venituri din activităţi independente, precum şi persoanele care realizează venituri din activităţi agricole pentru care venitul net anual se determină prin utilizarea datelor din contabilitatea în partidă simplă, conform art.73 din Legea nr.571/2003 privind Codul Fiscal, cu modificările şi completările ulterioare, pot decide achiziţionarea în mod direct a unui tichet o singură dată, în folos propriu.
(3) Tichetele se acordă în limita prevederilor bugetului de stat sau, după caz, ale bugetelor locale, pentru unităţile din sectorul bugetar şi potrivit prezentei legi, iar pentru celelalte categorii de angajatori, în limita bugetului de venituri şi cheltuieli aprobat. În cazul persoanelor prevăzute la alin. (2), nu este necesară înscrierea acestei cheltuieli în vreun buget.
(V. Ungureanu)
	Se face precizarea ca aceste tichete se pot achiziţiona o singură dată şi nu anual.


	4.
	Art. 3. – (1) Tichetele se emit de către unităţile cu activitate specializată în domeniul care face obiectul prezentei legi, denumite în continuare unităţi emitente.
(2) Unităţile emitente desfăşoară activitatea prevăzută la alin. (1) numai pe baza autorizaţiei de funcţionare acordate de Ministerul Economiei şi Finanţelor. Autorizaţia de funcţionare se acordă potrivit criteriilor stabilite de Ministerul Economiei şi Finanţelor, astfel încât să se asigure dezvoltarea concurenţială a serviciilor prevăzute de prezenta lege.
(3) Unităţile care emit tichete sunt obligate să ia măsurile necesare pentru asigurarea circulaţiei acestora în condiţiile de siguranţă.
	(3) Unităţile care emit tichete sunt obligate să ia măsurile necesare pentru asigurarea circulaţiei acestora în condiţii de siguranţă.(Comisia)
	

	5.
	Art. 4. – Fiecare tichet este valabil numai dacă are înscris numărul sub care a fost înseriat de către unitatea emitentă şi dacă cuprinde cel puţin următoarele:

a) numele şi adresa emitentului;

b) valoarea nominală a tichetului;

c) date referitoare la perioada de valabilitate;

d) spaţiul pentru înscrierea numelui şi a prenumelui salariatului sau a persoanei care este în drept să utilizeze tichetul;

e) spaţiul destinat înscrierii datei şi aplicării ştampilei unităţii la care tichetul a fost utilizat.
	nemodificat
	

	6.
	Art. 5. – (1) Valoarea nominală a tichetului la data intrării în vigoare a prezentei legi este în sumă de 600 lei pentru un an, pentru fiecare persoană beneficiară.
(2) Valoarea sumei acordate sub formă de tichete prevăzută la alin. (1) se indexează anual cu indicele inflaţiei, comunicat de Institutul Naţional de Statistică.
(3) Se poate acorda un tichet o singură dată pentru fiecare beneficiar, respectiv salariat, funcţionar public sau persoană care realizează venituri din activităţi independente sau persoană care realizează venituri din activităţi agricole.
(4) În cazul în care o persoană îşi schimbă locul de muncă sau activitatea în decursul unui an, va putea beneficia o singură dată de un tichet. În cazul în care optează pentru acest beneficiu după schimbarea locului de muncă sau a activităţii, tichetul se acordă numai pe bază de declaraţie pe proprie răspundere referitoare la faptul că este unicul tichet de care beneficiază în cursul anului respectiv.
(5) În cazul salariaţilor şi al funcţionarilor publici declaraţia prevăzută de alin. (4) se depune la angajator, iar în cazul persoanelor care realizează venituri din activităţi independente şi al celor care realizează venituri din activităţi agricole, declaraţia se depune la unitatea emitentă de la care se achiziţionează în mod direct tichetul.
	Art. 5. – (1) Valoarea nominală a tichetului la data intrării în vigoare a prezentei legi este de 600 lei pentru un an, pentru fiecare persoană beneficiară.
(2) Valoarea acordată sub formă de tichete prevăzută la alin. (1) se indexează anual cu indicele inflaţiei, comunicat de Institutul Naţional de Statistică.
(3) nemodificat
(4) În cazul în care o persoană îşi schimbă locul de muncă sau activitatea în decursul unui an, va putea beneficia o singură dată de un tichet. În cazul în care optează pentru acest beneficiu după schimbarea locului de muncă sau a activităţii, tichetul se acordă numai pe bază de declaraţie pe proprie răspundere, sub sancţiunea legii penale, referitoare la faptul că este unicul tichet de care a beneficiat.

(5) nemodificat
(V. Ungureanu)
	Pentru acurateţe lingvistică
Pentru precizarea pedepsei care se aplică în cazul nerespectării prevederilor legii

	7.
	Art. 6. - Angajatorul sau persoana care achiziţionează direct şi în folos propriu de la o unitate emitentă necesarul de tichete achită atât contravaloarea nominală a tichetului, cât şi preţul imprimatului reprezentând tichetul, înainte de livrare.
	Art. 6. - Angajatorul sau persoana care achiziţionează direct de la o unitate emitentă necesarul de tichete achită atât contravaloarea nominală a tichetului, cât şi preţul imprimatului reprezentând tichetul, înainte de livrare. (V. Ungureanu)
	Pentru claritatea exprimării

	8.
	Art. 7. – (1) Tichetul poate fi utilizat numai pentru achitarea contravalorii de hardware şi de programe pentru calculator.
(2) Tichetele pot fi utilizate la furnizorii de hardware şi software cu care unităţile emitente au contractat furnizarea produselor respective.
(3) În cazul în care suma corespunzătoare produselor hardware şi/sau software solicitate de beneficiar este mai mică decât valoarea nominală a tichetului, utilizarea acestuia este considerată integrală. Se interzice acordarea unui rest de bani la tichet.
(4) În cazul în care mai multe persoane beneficiază de tichete, le pot folosi cumulativ pentru o singură achiziţie.
	(1) nemodificat
(2) Tichetele pot fi utilizate la furnizorii de hardware şi programe pentru calculator cu care unităţile emitente au contractat furnizarea produselor respective. (Comisia)

 (3) În cazul în care valoarea corespunzătoare produselor hardware şi/sau programe pentru calculator solicitate de beneficiar este mai mică decât valoarea nominală a tichetului, utilizarea acestuia este considerată integrală. Se interzice acordarea unui rest de bani la tichet. (Comisia)

 (4) nemodificat
	Pentru respectarea terminologiei legislaţiei din domeniu

	9.
	Art. 8. – (1) Angajatorul, împreună cu organizaţiile sindicale legal constituite sau, acolo unde nu este constituit un sindicat, cu reprezentanţii salariaţilor, stabilesc de comun acord unitatea emitentă a tichetelor cu care vor contracta furnizarea tichetelor corespunzătoare, în condiţiile legii.
(2) Decontarea tichetelor între magazine şi alţi furnizori de hardware şi software, pe de o parte, şi unităţile emitente ale tichetelor, pe de altă parte, se face numai prin intermediul unităţilor bancare. Acelaşi regim de decontare se va aplica şi în cazul relaţiei dintre angajator şi unitatea emitentă. Prin excepţie, persoana care realizează venituri din activităţi independente sau din activităţi agricole şi care achiziţionează în interes propriu un tichet pe an poate achita şi direct unităţii emitente valoarea tichetului.
(3) Sumele corespunzătoare valorii nominale a tichetelor trebuie derulate în conturi bancare specifice, cu garanţie de disponibilitate imediată.
	Art. 8. – (1) Angajatorul stabileşte unitatea emitentă a tichetelor cu care va contracta furnizarea tichetelor corespunzătoare, în condiţiile legii.
(I. Ibram)
(2) Decontarea tichetelor între magazine şi alţi furnizori de hardware şi programe pentru calculator, pe de o parte, şi unităţile emitente ale tichetelor, pe de altă parte, se face numai prin intermediul unităţilor bancare. Acelaşi regim de decontare se va aplica şi în cazul relaţiei dintre angajator şi unitatea emitentă. Prin excepţie, persoana care realizează venituri din activităţi independente sau din activităţi agricole şi care achiziţionează în interes propriu un tichet pe an poate achita şi direct unităţii emitente valoarea tichetului.(Comisia)
(3) nemodificat
	Se acordă responsabilitate angajatorului.
Pentru respectarea terminologiei legislaţiei din domeniu



	10.
	Art. 9. – (1) Sumele corespunzătoare tichetelor acordate de angajator, în limitele nominale prevăzute la art.5, sunt deductibile la calculul impozitului pe profit, iar pentru salariat sau funcţionarul public sunt scutite de plata impozitului pe venitul sub formă de salariu. 
(2) Sumele prevăzute la alin. (1) nu se iau în calcul nici pentru angajator, nici pentru salariat sau funcţionarul public la stabilirea drepturilor şi obligaţiilor care se determină în raport cu venitul salarial.
(3) Sumele corespunzătoare tichetelor achiziţionate direct, în folos propriu, de persoanele care realizează venituri din activităţi independente sau de persoane care realizează venituri din activităţi agricole pentru care venitul net anual se determină prin utilizarea datelor din contabilitatea în partidă simplă, conform art.73 din Legea nr.571/2003, în limitele nominale prevăzute la art.5, sunt deductibile la calculul impozitului pe venit şi nu se iau în calcul la stabilirea drepturilor şi obligaţiilor care se determină în raport cu venitul anual din activităţi independente sau din activităţi agricole.
	nemodificat

	

	11.
	Art. 10. – (1) Constituie contravenţii următoarele fapte, dacă nu sunt săvârşite în astfel de condiţii încât, potrivit legii penale, să fie considerate infracţiuni:
a) comercializarea de către salariaţi, de funcţionarii publici, de către persoanele care realizează venituri din activităţi independente sau de persoanele care realizează venituri din activităţi agricole sau de către magazine şi alţi furnizori de hardware şi software a tichetelor contra unei fracţiuni de preţ sau a altor produse decât hardware şi programe pentru calculator;
b) acordarea, de către magazine şi alţi furnizori de hardware şi software, de rest la utilizarea tichetelor;
c) depunerea, de către salariat, de către funcţionarul public, de persoana care realizează venituri din activităţi independente sau de persoana care realizează venituri din activităţi agricole, a unei declaraţii de tipul celei prevăzute de art.5 alin. (4), necorespunzătoare realităţii.
(2) Contravenţiile prevăzute la alin. (1) lit. a) şi b) se sancţionează cu amendă de la 600 lei la 1200 lei, iar cea prevăzută la alin. (1) lit. c), cu amendă de la 1000 lei la 3000 lei.
	Art. 10. – (1) Constituie contravenţii următoarele fapte:
(I. Ibram)
a) înstrăinarea de către salariaţi, de funcţionarii publici, de către persoanele care realizează venituri din activităţi independente sau de persoanele care realizează venituri din activităţi agricole sau de către magazine şi alţi furnizori de hardware şi programe pentru calculator a tichetelor contra unei fracţiuni de preţ sau a altor produse decât hardware şi programe pentru calculator;
b) acordarea, de către magazine şi alţi furnizori de hardware şi programe pentru calculator, de rest la utilizarea tichetelor;
c) se elimină 

(I. Ibram)
(2) Contravenţiile se sancţionează cu amendă de la 600 lei la 1200 lei.
(I. Ibram)


	Pentru corelare cu O.G. nr.2/2001
Pentru acurateţea limbajului si respectarea terminologiei utilizată în legislaţia din domeniu

Pentru corelare cu preambulul

Pentru corelare cu eliminarea lit.c)



	12.
	Art. 11. - Constatarea contravenţiilor prevăzute la art.10, precum şi aplicarea amenzilor contravenţionale se fac de către personalul împuternicit al Ministerului Muncii, Familiei şi al Egalităţii de Şanse şi al direcţiilor de muncă, familie şi egalitate de şanse teritoriale, respectiv a municipiului Bucureşti, precum şi de persoanele cu atribuţii de control financiar şi de alte persoane anume împuternicite de Ministerul Economiei şi Finanţelor.
	Art. 11. – Constatarea contravenţiilor prevăzute la art.10, precum şi aplicarea amenzilor contravenţionale se fac de către personalul împuternicit al Ministerului Muncii, Familiei şi al Egalităţii de Şanse şi al direcţiilor teritoriale de muncă, familie şi egalitate de şanse, respectiv a municipiului Bucureşti, precum şi de persoanele cu atribuţii de control financiar şi de alte persoane anume împuternicite de Ministerul Economiei şi Finanţelor. (V. Ungureanu)
	Pentru claritatea exprimării

	13.
	Art. 12. - 2/2001Prevederile art.10 şi 11 se completează cu dispoziţiile Ordonanţei Guvernului nr. privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare.
	nemodificat
	

	14.
	Art. 13. - În termen de 60 de zile de la intrarea în vigoare a prezentei legi, Ministerul Muncii, Familiei şi al Egalităţii de Şanse şi Ministerul Economiei şi Finanţelor vor elabora normele metodologice de aplicare a acesteia, care vor fi aprobate prin hotărâre a Guvernului.
	nemodificat

